Visitationszone

Ifølge Politilovens paragraf 6 kan politiet oprette en visitationszone, hvor de har ret til at foretage såkaldte stikprøvevisitationer bestemte steder. Normalt må politiet ellers kun visitere på baggrund af en mistanke.

Politiet har ret til at foretage kontrol af personers krop. Derudover må de undersøge tøj, andre genstande og køretøjer.

Politiet skal begrunde, hvorfor et bestemt sted udpeges som visitationszone. Visitationszoner er altid midlertidige og skal have en slutdato.

Kilde: Politiloven.